สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 13 ธ.ค.59
14 ธ.ค. 2559

ดัชนีดาวโจนส์ตลาดหุ้นนิวยอร์กปิดพุ่งขึ้น เมื่อคืนนี้ (13 ธ.ค.) โดยดัชนีหลักทั้ง 3 ดัชนีปิดที่ระดับสูงสุดเป็นประวัติการณ์ ขณะที่ดัชนีดาวโจนส์เคลื่อนตัวเข้าใกล้ระดับ 20,000 จุด เนื่องจากนักลงทุนเข้าซื้อหุ้นอย่างคึกคัก ก่อนที่การประชุมธนาคารกลางสหรัฐ (เฟด) จะเสร็จสิ้นในวันนี้ตามเวลาสหรัฐ
ดัชนีเฉลี่ยอุตสาหกรรมดาวโจนส์ปิดที่ 19,911.21 จุด พุ่งขึ้น 114.78 จุด หรือ +0.58% ดัชนี NASDAQ ปิดที่ 5,463.83 จุด เพิ่มขึ้น 51.29 จุด หรือ +0.95% และดัชนี S&amp;P500 ปิดที่ 2,271.72 จุด เพิ่มขึ้น 14.76 จุด หรือ +0.65%
 
ตลาดหุ้นยุโรปปิดบวก เมื่อคืนนี้ (13 ธ.ค.) โดยได้แรงหนุนจากการดีดตัวขึ้นของหุ้นกลุ่มธนาคาร หลังจากยูนิเครดิต ซึ่งเป็นธนาคารรายใหญ่ของอิตาลี ได้ประกาศแผนปรับโครงสร้างองค์กร ซึ่งรวมถึงการปรับลดจำนวนพนักงานและการตัดขายหุ้นบางส่วน
ดัชนี Stoxx Europe 600 พุ่งขึ้น 1.1% ปิดที่ 357.50 จุด
ฃดัชนี CAC-40 ตลาดหุ้นฝรั่งเศสปิดที่ 4,803.87 จุด เพิ่มขึ้น 43.10 จุด หรือ +0.91% ดัชนี DAX ตลาดหุ้นเยอรมันปิดที่ 11,284.65 จุด เพิ่มขึ้น 94.44 จุด หรือ +0.84% ดัชนี DAX ตลาดหุ้นเยอรมันปิดที่ 11,284.65 จุด เพิ่มขึ้น 94.44 จุด หรือ +0.84%
 
ตลาดหุ้นลอนดอนปิดพุ่งขึ้น เมื่อคืนนี้ (13 ธ.ค.) โดยได้รับแรงหนุนจากหุ้นกลุ่มธนาคารที่ปรับตัวขึ้นอย่างแข็งแกร่งเกือบทั่วทั้งภูมิภาคยุโรป
ดัชนี FTSE 100 ปิดปรับตัวเพิ่มขึ้น 78.15 จุด หรือ 1.13% แตะที่ 6,968.57 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (13 ธ.ค.) หลังจากสำนักงานพลังงานสากล (IEA) ได้ปรับเพิ่มคาดการณ์อุปสงค์น้ำมันทั่วโลกในปีนี้และปีหน้า พร้อมระบุว่า หากกลุ่มผู้ผลิตน้ำมันประสบความสำเร็จในการปรับลดกำลังการผลิตตามที่ได้ตกลงกันไว้ ก็จะส่งผลดีต่อเสถียรภาพราคาน้ำมัน
สัญญาน้ำมันดิบ WTI ส่งมอบเดือนม.ค.เพิ่มขึ้น 15 เซนต์ หรือ 0.3% ปิดที่ 52.98 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ.เพิ่มขึ้น 3 เซนต์ หรือ 0.1% ปิดที่ 55.72 ดอลลาร์/บาร์เรล
 
สัญญาทองคำตลาดนิวยอร์กปิดลบ เมื่อคืนนี้ (13 ธ.ค.) เนื่องจากนักลงทุนเทขายสัญญาทองคำซึ่งเป็นสินทรัพย์ที่ปลอดภัย และหันไปลงทุนในสินทรัพย์เสี่ยงที่ให้ผลตอบแทนสูงกว่า หลังจากตลาดหุ้นสหรัฐทะยานขึ้นทำสถิติสูงสุดเป็นประวัติการณ์ นอกจากนี้ นักลงทุนในตลาดทองคำยังระมัดระวังการซื้อขายก่อนที่จะทราบผลการประชุมของธนาคารกลางสหรัฐ (เฟด)
สัญญาทองคำตลาด COMEX (Commodity Exchange) ส่งมอบเดือนก.พ.ลดลง 6.8 ดอลลาร์ หรือ 0.6% ปิดที่ระดับ 1,159.00 ดอลลาร์/ออนซ์
สัญญาโลหะเงินส่งมอบเดือนมี.ค.ลดลง 21 เซนต์ หรือ 1.22% ปิดที่ 16.977 ดอลลาร์/ออนซ์
สัญญาพลาตินัมส่งมอบเดือนม.ค.เพิ่มขึ้น 3 ดอลลาร์ หรือ 0.32% ปิดที่ 936.70 ดอลลาร์/ออนซ์
สัญญาพัลลาเดียมส่งมอบเดือนมี.ค.เพิ่มขึ้น 3.05 ดอลลาร์ หรือ 0.4% ปิดที่ 730.60 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเยน ในการซื้อขายที่ตลาดนิวยอร์กเมื่อคืนนี้ (13 ธ.ค.) ในขณะที่นักลงทุนจับตาผลการประชุมของธนาคารกลางสหรัฐ (เฟด) ซึ่งจะเสร็จสิ้นในวันนี้ตามเวลาสหรัฐ โดยคาดว่าคณะกรรมการกำหนดนโยบายการเงินของเฟดจะมีมติปรับขึ้นอัตราดอกเบี้ยเป็นครั้งแรกในปีนี้
ดอลลาร์แข็งค่าขึ้นเมื่อเทียบกับเยนที่ระดับ 115.28 เยน จากระดับ 115.14 เยน แต่อ่อนค่าลงเมื่อเทียบกับฟรังก์สวิสที่ระดับ 1.0130 ฟรังก์สวิส จากระดับ 1.0140 ฟรังก์สวิส
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0619 ดอลลาร์ จากระดับ 1.0640 ดอลลาร์ ในขณะที่ปอนด์อ่อนค่าลงแตะ 1.2668 ดอลลาร์จากระดับ 1.2679 ดอลลาร์ และดอลลาร์ออสเตรเลียแข็งค่าขึ้น ที่ระดับ 0.7495 ดอลลาร์ จากระดับ 0.7492 ดอลลาร์